Die 25 rykste, gelukkigste lande ter wêreldNieu-Seeland (Foto: Mariamichelle, Pixabay) Die Legatum Instituut, ŉ navorsingsinstituut in Londen, het Donderdag sy 10de jaarlikse welvaartsindeks bekend gemaak. Dié opname lys die welvarendste lande in die wêreld. Die hoeveelheid geld wat ŉ land het is een faktor vir welvaart, maar die Legatum Institute kyk ook na talle ander faktore, waaronder die bruto binnelandse produk en die aantal persone wat voltyds werk; asook die getal veilige internetbedieners en hoe uitgerus mense dag-tot-dag voel. Daarna word die verskeie faktore in nege indekse opgedeel: ekonomiese gehalte, sakeomgewing, regering, opvoeding, gesondheid, veiligheid en sekuriteit, persoonlike vryheid, maatskaplike kapitaal en natuurlike omgewing. Die indeks het 149 land in die wêreld ondersoek waarvan die meeste inligting beskikbaar is. Noorweë was die afgelope sewe jaar in die eerste plek, maar is dié jaar deur Nieu-Seeland onttroon. Suid-Afrika is in die 48ste posisie op die ranglys. 1. Nieu-Seeland 2. Noorweë 3. Finland 4. Switserland 5. Kanada 6. Australië 7. Nederland 8. Swede 9. Denemarke 10. Verenigde koninkryk 11. Duitsland 12. Luxembourg 13. Ierland 14. Ysland 15. Oostenryk 16. België 17. Verenigde State van Amerika 18. Frankryk 19. Singapoer 20. Slowenië 21. Spanje 22. Japan 23. Hongkong 24. Malta 25. Portugal